**Petek, 20. 3. 2020**


**DRU: KAJ SE JE DOGAJALO V PRETEKLOSTI? – Sledovi preteklosti**

Zbrano preberi besedilo v U na str. 80 pod naslovom Sledovi preteklosti. Nato vzemi zvezek, napiši enak naslov in zapiši odgovora (v celem stavku) na naslednji vprašanji:

Kaj so zgodovinski viri?

Katere so vrste zgodovinskih virov? Napiši nekaj primerov za vsako vrsto.


V nadaljevanju v zvezek reši naslednji nalogi (sličice lahko izrežeš ali skiciraš):



**SLJ: Knjiga za domače branje – PREDSTAVITEV knjige o dečku Brinu** Nadaljuj s pripravo predstavitve knjige. Tisti, ki ste to opravili že včeraj, pa ste danes pri SLJ prosti. ☺

**MAT: Enačbe**

Meta pripoveduje: V soboto smo se odpravili na tržnico in pri starejši branjevki kupili sadje in zelenjavo. Stehtala nam ga je na poseben način – na eno stran je dala sadje, na drugo uteži. Ko se je tehtnica umirila, je seštela maso uteži in izračunala ceno.



Tehtnica je v ravnovesju, če je na obeh straneh masa enaka.

Na podoben način rešujemo tudi enačbe. Spoznali ste jih že lansko leto, tako da z njimi ne bi smeli imeti prevelikih težav.

Primer:

8 + a = 88 Neznanko izračunamo tako, da bosta leva in desna stran enačbe enaki.

LEVA STRAN ENAČBE = DESNA STRAN ENAČBE

Kako bomo enačbe reševali?

Enačbo zapišemo, nato rešujemo s premislekom –ugotavljamo, kateri računsko operacijo moramo uporabiti, da pridemo do rešitve. Ustrezno zapisujemo. (glej razlago) Na koncu enačbo preizkusimo in sicer tako, da v levo stran enačbe namesto neznanke (črke) vstavimo izračunano število in izračunamo. Na desni strani preizkusa moramo dobiti enako število kot je v enačbi.

8 + a = 88 Pr. 8 + 80 = 88

a = 88 – 8

a = 80


V zvezek napiši naslov Enačbe in spodaj prepiši zeleno obarvano razlago. Nato odpri SDZ2 na str. 62 in enačbe iz prve naloge na enak način reši v zvezek. Preizkusi so pri enačbah obvezni. Ne pozabi na pravilen zapis postopka računanja. Vsak korak v novo vrsto in enačaj pod enačaj.

Če ti karkoli ni jasno, mi sporoči, pa ti priskočim na pomoč. Seveda od doma. ☺

DELO MI TOKRAT OBVEZNO (če le imaš možnost) SLIKAJ IN POŠLI V VPOGLED.

**ŠPO: Sprehod/tek/kolesarjenje**

**Izkoristite vremensko lep dan za eno izmed aktivnosti v naravi (bolj na samem), saj bomo v že naslednjem tednu morali biti aktivni v notranjih prostorih. Za lažje preživljanje teh dni pa vam pošiljam tudi predlog gibalne igre za celo družino.**



**Vsem skupaj želim miren in zdrav konec tedna.**

**Otroci, vi ste bili zelo pridni, vi, starši, pa seveda tudi. Hvala za vaš trud, poslane slike nalog in prijetne utrinke iz vašega sedaj malo drugačnega vsakdana.**

**Spočijte si, naužijte se toplega vremena, dokler traja, v naslednjem tednu pa se zopet beremo in gremo novim zmagam naproti.**

**Ostanite zdravi,**

**Martina Fajdiga**